NADAHNUTO ISTINITIM DOGAĐAJIMA, NO NEKI SU LIKOVI, IMENA,
DOGAĐAJI, LOKACIJE I DIJALOZI IZMIŠLJENI ZBOG DRAMATIZACIJE.
NETFLIXOVA SERIJA
7. SRPNJA, 2018.
Dođite brzo!
-Hajde! -Dobro.
-Idemo! -Dolazimo!
TRINAEST DANA, 10 SATI OD ULASKA DJEČAKA U ŠPILJU
Dolaze.
S velikom tugom javljam
da je malo iza ponoći,
umirovljeni vojnik i bivši tajlandski komandos,
narednik Saman Gunan, preminuo.
Postavljao je boce s kisikom u špilji.
No on sam nije imao dovoljno kisika da se vrati.
„Ja Sam”, kako su ga prijatelji zvali,
dobrovoljno je došao ovamo u Tham Luang kao i mnogi drugi.
Ostao je junak do svog zadnjeg daha.
Jutros se postavljaju brojna pitanja
o tome što njegova smrt znači za nastavak ove operacije.
Uvjeravam vas da su Veprovi i dalje prioritet.
Nećemo se prepustiti panici.
Nećemo obustaviti našu misiju.
Nećemo dopustiti da žrtva našeg prijatelja bude uzaludna.
I dalje želite da dečki sami rone iz špilje?
A njihova sigurnost?
Sigurnost Veprova i spasilaca
oduvijek nam je bila na prvom mjestu.
Zato raspravljamo o svemu
s ministrom unutarnjih poslova
koji ubrzo stiže.
Sljedeće pitanje.
Kad sam vidjela kako iznose tog vojnika,
srce mi je puklo.
Ne mogu zamisliti što njegova obitelj misli
o njegovoj žrtvi.
Popij ovo. Bit će ti bolje.
Mislila sam da će odustati jer je preopasno.
Ali i dalje pomažu našim dečkima.
Misliš da će tvoja mama biti ljuta, Tle?
Vjeruj mi, loše mi se piše.
Roditelji me više nikad neće ispuštati iz vidokruga.
Izađite. Trebam ovu prostoriju.
-Da, gospodine. -U redu.
Što je?
Pomažem vam riješiti ovo bez danjih katastrofa.
Previše je toga na kocki.
Guverneru.
Dobar dan.
Kakva je situacija?
Britanski ronioci provjeravaju rutu za prepreke
koje su možda dovele do jučerašnje tragedije.
Nije neuobičajeno da se stijene i pijesak pomiču kako se špilja puni vodom.
To je uzrokovalo smrt komandosa?
Nikad nećemo točno znati što se dogodilo.
Ali uvjeti u špilji su opasniji nego što smo očekivali.
-I sve su gori. -Dobro.
Stoga čim Britanci kažu da je sigurno,
odmah nastavljamo s misijom…
Zar i dalje želite da dječaci izađu ronjenjem?
Otkad je svanulo,
naša nacija oplakuje elitnog ratnika,
jednog od naših najboljih
koji se žrtvovao i podlegao ovom čudovištu.
Kako možemo sad poslati poluizgladnjelu i iscrpljenu djecu u to
u nadi da ih neće snaći ista sudbina?
-Dijelim vašu brigu, ministre. -Ministre.
Guverner me je cijelo vrijeme izvještavao o situaciji ovdje.
S obzirom na ovu tragičnu smrt,
predložio bih alternativu.
Samo moramo naći način da održimo dječake na životu unutar špilje.
Samo je to sad važno.
Želite reći da ih ostavimo u špilji?
Da.
Neće li im ponestati kisika unutra?
Upumpat ćemo kisik u špilju.
To je alternativa koja se razmatrala i odbacila na početku.
Prebrzo se donijela ta odluka.
Ali sad moramo ponovno razmotriti tu opciju.
Je li to izvedivo?
Strani ronioci postavili su vodilice u špilji za manje od tjedan dana.
To je u osnovi isti princip.
A kako ćemo jamčiti njihovu sigurnost ako će toliko dugo biti u špilji?
Neke od tih dvorana budu potpuno poplavljene tijekom monsuna.
Kako ćete jamčiti njihovu sigurnost ako će roniti
s obzirom na sve što se dogodilo?
Možete li zaista to jamčiti?
Već sam zadužio admirala Apakorna i Amerikance
za nove sigurnosne protokole.
Nitko ne želi da se današnja užasna nesreća ponovi.
Ali ne možemo samo odustati od plana da smislimo novi.
Ima varijabli…
-Ali… -U redu.
Slušajte.
Ovo danas podsjetilo nas je što je točno na kocki.
Ali sad je stigao trenutak da se iskažete.
Stoga saznajte što je točno potrebno
da dječaci ostanu u špilji.
Nijedan detalj nije nevažan.
A vi raspravite nove sigurnosne protokole s roniocima.
Trebate ih pooštriti s obzirom na smrt Ja Sama.
Želim da obojica iscrpite svaki mogući ishod bez obzira na sve.
Tako da kad ovo bude gotovo, nitko neće moći reći
da nismo dali sve od sebe da sigurno izvučemo te dječake van.
Nema više pogrešaka.
Prekjučer ste htjeli da ih što prije izvučemo.
Odakle takva promjena?
Ulizujete mu se?
Ne budite tako cinični.
Samo ne želim da još netko umre.
Ne želim ni ja.
Nešto se dogodilo?
Molim te, reci mi.
Komandos je umro, ali nisam ga poznavao.
Bili smo u istoj jedinici prije nego što se umirovio.
Bio je odličan komandos.
I jako dobar čovjek.
I sad bi bio živ da nisam doveo dečke ovamo.
Hoće li biti dobro?
Hoće.
Čim svi izađu iz špilje.
I kad otkrije kako oprostiti sebi.
Dr. Bhak.
Jesi li im rekao?
Mjerač kisika jutros je pao ispod 15 %.
Sad smo u zoni opasnosti.
Samova je smrt promijenila stav glavešina vani, ali…
Izvući ćemo vas čim prije.
Ne daj Eaku da očajava.
Ministar unutarnjih poslova razmatra da ostavi dječake u špilji
dok monsun ne prođe i voda se povuče.
Četiri mjeseca?
Onda možemo slobodno reći dečkima da odustajemo.
Tako će se i osjećati ako kažemo da će dočekati jesen s cijevi za kisik.
Koji je plan ako se cijev za kisik probuši?
Ili netko dobije upalu pluća?
Kako će dr. Bhak to liječiti u vlažnoj, mračnoj špilji?
Samo se možemo usredotočiti na ono što nas traže.
Što se svodi na samo jedno pitanje.
Činimo li sve što možemo
da zajamčimo sigurnost dječaka
tijekom izvlačenja?
Naučili smo tešku lekciju.
Moji su ljudi vješti ronioci na otvorenom.
Ali ovdje učimo u hodu.
Stoga radi sigurnosti svih uključenih,
spašavanje trebaju voditi iskusni speleoronioci.
Moji će ljudi pružati potrebnu podršku.
Gospodine.
Ovo je misija bez presedana.
Moramo prilagoditi planove prema promjenama okolnosti.
Spremni ste za ovo?
Onda dobro.
Kako dalje?
Najveća prijetnja osim same špilje je panika.
Panika je moćan ljudski refleks. Protiv nje se ne možete boriti.
Tražimo te klince
da rone kroz uske prolaze pune oštrih predmeta
u mrkloj, ledenoj vodi.
Po nekoliko sati u komadu.
Nije pitanje hoće li se, nego kad uspaničiti.
A onda će se početi bacakati i ugroziti ronioce i sebe.
Što predlažete da to spriječimo?
Ako ćemo plivati u parovima, moramo im ograničiti pokrete.
Kad spasilac spašava nekoga od utapanja,
oni vuku tu osobu na leđima.
Imobiliziraju im ruke u ramenu,
ali to nije izvedivo u tako uskom prostoru na tako dugo.
Ograničavanje pokreta? Želite im vezati ruke?
Idealno iza leđa.
I noge.
Zar ste ludi?
Želite vezati djecu pod vodom?
Jedino ih možemo sigurno izvući
ako ih tretiramo kao zalihe ili boce koje dopremamo.
Moraju biti imobilizirani.
Čak bi se i svezani mogli bacakati, paničariti, podići mulj.
Što ako vas zbace s vodilice?
Reci im. Tvoja je ideja.
Što ako ih uspavamo?
Je li to stvarno plan stručnjaka?
Nadrogirati djecu pod vodom? To je suludo! Što da su to vaša djeca?
Chet!
Pretjerao si.
Stari, prošećimo.
Nitko to ne želi,
ali u nedostatku bolje ideje,
ne znam kako ćemo dovoljno dugo spriječiti da paničare
kako bismo ih spasili.
Recimo da to bude plan.
Kako bi to išlo?
Tko je od vas liječnik?
Nitko od nas.
James i neki od padobranaca imaju iskustva u vojnoj medicini.
Ali ne s djecom, pod vodom u visokoj špilji.
Ne znam je li to uopće realno, ali znam nekoga tko zna.
Richard Harris.
Dr. Harry.
Australski speleoronilac, ali i anesteziolog.
Jedini na svijetu. Koliko znamo.
RAVNICA NULLARBOR, AUSTRALIJA
Zapravo su pristali na taj ludi plan?
Ne baš.
Otvoreni su za to, ali treba ih uvjeriti.
Iskreno,
i mene treba uvjeriti.
CRAIG CHALLEN, SPELEORONILAC I VETERINAR
Ali vi Australci uvijek se žalite na svom blogu
da jedinstveni problemi traže jedinstvena rješenja.
Jedinstvenijeg nema. Ovo je jednorog.
Nemoj da Craig čuje da si to nazvao blogom.
Nije valjda!
Ne znam. To što tražiš nitko nije izveo. I s razlogom.
Čak i da se riješi pitanje logistike, ostaje pitanje medicinske etike.
I također,
ne mogu to bez partnera kojem vjerujem. Ne idem bez Craiga.
Dr. Harris.
Tako mi se otac zove.
Harry, mislim da ne možemo brzo dobiti odobrenje.
Vaše veleposlanstvo kaže da imate spasilačko odobrenje,
pa je Canberra pristala, ali…
S Craigom će ići teže.
Bojniče, bez uvrede,
ne idem bez Craiga.
Vidjet ću što mogu učiniti.
Srećom, imamo više dobrih vijesti nego loših.
Kako to mislite?
Kako smo raznim načinima pokušali izvući vodu,
imamo najmanje 30 raznih vrsta cijevi i crijeva.
To može upaliti?
Cijevi i crijeva raznih su veličina. Morat ćemo ih povezati zajedno.
Kad možemo početi?
Još treba obaviti neke izračune.
Podijelio sam probleme na Facebooku i Redditu.
Facebooku? Stvarno?
Svi inženjeri svijeta prate ovu situaciju.
Ako se najbolji umovi ujedine,
to možda ubrza proces.
S dobrim se izračunima neki materijali mogu isključiti.
Ja ću početi s praktičnim testovima.
Karte ne prikazuju najteže dijelove.
Za neke stvari nećemo znati dok ih ne izmjerimo.
Organizirali smo tim s Amerikancima
da odredimo koliko dječacima treba još hrane za sljedećih nekoliko mjeseci,
ali i procijenimo koliko nam treba da je dostavimo.
Dobar dan. Oprostite.
Tražim čuvaricu parka Pim.
Tko ste pak vi?
-Ja sam iz meteorološkog zavoda. -Noon?
Nisam više to mogla. Satelit opet nije radio jutros.
Isti koji nije radio kad je ovo počelo. Morala sam nešto poduzeti,
pogotovo nakon Samove smrti.
Čekaj. Što zapravo radiš ovdje?
Postavit ću mobilnu meteorološku stanicu na Pha Meeju.
Moj šef nije htio da dođem.
Rekao je da će satelit ubrzo proraditi.
Ali nakon zadnjeg puta,
uvjerila sam ga da me pusti. Ako itko sazna da smo mogli pomoći,
a nismo ni pokušali, karijera bi mu bila gotova.
To ga je uvjerilo.
Nadala sam se da mi možeš pomoći.
Bavim se planiranjem spašavanja.
Planiranje neće pomoći ako se uvjeti pogoršaju i sve nas zateknu.
Sad je prekasno da kreneš.
Odvest ću te k guverneru.
Htjet će te upoznati.
Oprostite.
To je vlasništvo države.
Tajlandske države.
Odnosno, Tajlandskog meteorološkog zavoda.
Vaš šef ima prijatelja u američkom veleposlanstvu.
Boji se da bi se njegova stažistica mogla ozlijediti u džungli.
Moj nadređeni je tražio da pripazim na vas.
U redu.
Bilo mi je drago. Mlađa si nego što sam mislila.
Tle. Nick. Što radite?
U redu je.
Samo smo se zafrkavali. Nije ništa bilo.
Night se mogao ugušiti.
Dobro sam. Stvarno.
Mogao je stradati.
Kako vam to još nije jasno?
Bilo namjerno ili ne,
grozne se stvari i dalje mogu dogoditi!
Dosta je gluposti!
Sad idite spavati!
Oprosti.
-Oprosti. -Oprosti.
Hajde!
Dr. Harris, ja sam vaš pratitelj Toe, iz veleposlanstva.
Što se događa?
Vraćaju komandosa u Sattahip da ga supruga može pokopati.
On je bio prva žrtva špilje.
ČETRNAEST DANA, JEDAN SAT
-Idi za ostalima. -U redu.
Oprezno.
Ljudi.
Izvanserijski anesteziolog, dr. Harry.
I njegov ronilački partner, Craig.
Izvanserijski veterinar.
Zahvalni smo što ste došli.
Oprostite, ali nećemo tratiti vrijeme.
Molim vas.
Svaka od ovih boja predstavlja dvoranu unutar špilje.
Između njih su potopljeni kanali.
Dječaci su u Dvorani devet
s četvoricom komandosa. Jedan je liječnik i kaže da su relativno zdravi.
Odlučili smo da će dva ronioca voditi svakog Vepra kroz potopljene kanale.
Nemojte slati dva ronioca.
Zašto ne?
Prije nekoliko je godina naša prijateljica,
mlada roniteljica Agnes, nestala tijekom zarona.
Harry i ja smo išli po tijelo.
Zamalo smo iz prve ruke saznali zašto su dvojica ronioca loša ideja.
Razmislite. Ako prvi ronilac zapne,
nema načina da kaže roniocu iza sebe da je u nevolji.
Ako zapnete u uskom prolazu, drugi ronilac gura tijelo u vas.
Nitko ne zna što se događa…
Netko će nastradati ili gore?
U redu.
Onda će solo roniocima pomagati drugi ronioci s nosilima
razmješteni kroz špilju.
Izvlačit će dječake iz vode i nositi ih kroz dvorane između kanala.
Smišljali smo način kako učvrstiti regulator u ustima.
Istraživali smo maske za cijelo lice. Našli smo ih nekoliko na jugu.
Zasad sam samo čuo načine
kako će moj prijatelj poslati 12 dječaka u vodeni grob.
Slobodno?
Ovo će ići samo s maskama s pozitivnim tlakom.
Razmotrili smo to, no ne postoje male.
Sigurno postoji mala za odrasle ili tinejdžere koja bi bila dobra.
Zašto mora biti maska s pozitivnim tlakom?
Ronilac aktivno sudjeluje u ronjenju.
Morate držati regulator u ustima da možete disati…
Ako su dječaci u nesvijesti, neće moći normalno disati.
I sigurno neće moći držati regulator u ustima
ili primijetiti nadiranje vode. A neće ni ronilac koji ih izvlači.
Tako da…
Utopili bi se.
Ali radili smo u SAD-u s maskama s pozitivnim tlakom.
Zrak teče,
pod tlakom je i dolazi bez obzira na sve.
Samo s time dečki imaju šansu.
A ako ne nađemo maske?
Onda Craig ima pravo.
Ne mogu ih uspavati.
Utopili bi se.
Ali ako uspijemo pronaći dovoljno male maske
i balastirati ih
s licem u vodi…
Čekajte. Licem u vodi?
Da ne dođe do opstrukcije dišnih puteva, da se ne uguše jezikom ili udave u slini.
Imamo šansu
dobijemo li maske.
Dobro.
Znamo što treba.
Dakle, Chet radi s Kelly i Jirasakom na upumpavanju kisika?
Da.
Samova ga je smrt pogodila.
Znaš,
Chet i Sam su se jako dugo znali.
Želi priliku da se iskupi.
Upalite motor!
Kompresor šalje zrak niz crijevo kroz ovu kutiju ovdje.
Spremnik će biti pun vode da lakše nađemo rupe.
A inženjer je na drugom kraju.
Ako sve radi, zrak će se vratiti nazad.
Kako ćemo znati propušta li zrak?
-Kako ćemo znati propušta li zrak? -Bit će mjehurića u vodi na spojevima.
Ako ima rupa, izlazit će mjehurići.
Morate mi vjerovati.
Bit će satima pri svijesti pod vodom
u mrklom mraku bez kontrole nad tijelima. Biste li vi htjeli osjetiti takvo mučenje?
Kaže da bi s miorelaksansima to bilo mučenje i preopasno za dječake.
Možda da razmislimo o midazolamu.
Ili lorazepamu.
Ovako…
Kao što sam objasnio, ne osjećam se ugodno ni s jednim.
Previše su nepredvidljivi.
Oba su lijeka previše nepredvidljiva.
Trebamo im dati ketamin.
Pouzdan je i neće spustiti tjelesnu temperaturu,
što znači da neće smanjiti ni krvni tlak tijekom zarona.
Radije bi im dao ketamin jer im neće spustiti tjelesnu temperaturu,
niti krvni tlak.
Ali ne traje dugo.
Što ćete ako se dječaci probude tijekom zarona?
Ali on ne traje dugo. Što ćete ako se dječaci probude tijekom zarona?
Ronilac koji ih izvlači dat će im novu injekciju.
Ostaviti ih unutra ili ih izvući.
Trebamo pitati roditelje što misle.
Mi smo ovdje vođe.
Mi moramo odlučiti jer mi imamo autoritet.
Oni nisu inženjeri,
niti ronioci.
A tu je i njihovo emocionalno i mentalno stanje.
Da je vaša kćer zatočena u špilji,
kako biste se nosili sa situacijom?
Ne znam.
Ali zar vi ne biste htjeli sudjelovati u tim odlukama?
Koliko si već dugo tu?
U Zrakoplovstvu? Deset godina.
-Jesi li ikad vidio ovakvo što? -Ne.
Reci da smo pronašli maske.
Ameri su uspjeli iz guzice izvući četiri vrlo male maske s pozitivnim tlakom.
-Poslali su avion Bog zna kamo po njih. -Poslali su avion za četiri maske?
To nije plaćeno mojim teško zarađenim australskim porezom.
I komandosi su dobili nosila.
Odradit će suhi trening u obližnjem bazenu.
Dakle, mokri trening.
Ne, to ne znači to.
Mokri trening…
Hoćeš li mi reći što se dogodilo ondje?
S pravom su nervozni zbog ovoga.
Ali žele diktirati svaki dio procesa.
Lijek, dozu, baš sve.
Ti ćeš biti u špilji i davati taj lijek. Ništa te ne sprečava da napraviš po svome.
Craig.
Što ako jedan od dječaka umre?
Jer znamo da će do toga doći.
Kako ću se opravdati?
Ja sam ubojica, a ti moj pomagač.
Završit ćemo u zatvoru u Bangkoku.
Ne. Toe će me prokrijumčariti iz zemlje.
Rečeno mi je da vas uopće ne slušam.
I to je dobar savjet. Brzo učiš.
Zar ćemo samo odustati?
Moram osobno pregledati dječake.
I vi to želite?
Nije bitno što ja želim. Idem s Harryjem.
Ako će mi biti pacijenti,
sigurno imam pravo sam ih pregledati.
Ne znam.
Mislim da je bolje da vježbate u bazenu s nama.
Ali cijela će vježba biti uzaludna ako uđem i vidim da nisu u stanju za to.
Je li ti palo na pamet kako će biti otići od tih dječaka
znajući da ih možda ostavljaš da umru?
To su nam jedine opcije?
Da su to vaša djeca,
biste li im riskirali živote ronjenjem ili biste ih ostavili u špilji?
Obje su opcije vrlo opasne.
Ali što biste odabrali?
Ronjenje.
A zašto?
U ovako opasnoj situaciji,
bira se između brze smrti
i spore smrti.
Ja bih odabrao manje bolan način.
Hvala
na vašoj iskrenosti.
Slažem se s vama.
Ako ste spremni dati pristanak,
trebate potpisati ove formulare
da možemo početi.
Ime dječaka.
Imena roditelja.
I vaš potpis.
Jedan po obitelji.
Što da učinimo?
Lako vama reći.
Znate li kako je kad dijete umre?
Očito ne znate!
Neću potpisati taj papir!
Tle je možda zarobljen u špilji, ali barem je živ!
Sak!
Što radiš ovdje?
Dao sam ženi malo prostora.
Upadaj da se zajedno odmorimo od žena.
-Biw voli ovu pjesmu. -I Tle.
Uvijek pojačam radio kad je puste da ga zafrkavam.
Nije me bilo kod kuće
večer prije odlaska u špilju.
Došao sam na utakmicu.
Ali mislim da me Biw nije htio vidjeti.
Klincima te dobi bude neugodno.
Kad ovo završi,
kad se Biw vrati kući…
kunem se da ću biti bolji otac.
Prije Tlea,
imali smo drugo dijete.
Bila je jako bolesna.
Umrla je.
Nisam znao. Žao mi je.
Nismo mislili
da ćemo to preboljeti.
Ali dobili smo Tlea.
I srca su nam se opet otvorila.
Zakleli smo se
da nećemo dopustiti da mu se išta dogodi.
Nemamo kontrolu nad ovime. Svi se trudimo.
Znam. Vjerujem ti.
Ali moja žena…
Hej, varaš!
Dvojica protiv jednog i izgubili ste. Jadno.
-Kvragu! -Revanš?
-Može. -Još jedna.
Eak.
Žao mi je.
Ponekad zaboravim koliko je ovdje opasno.
Jer nas ti štitiš od svega.
Zato smo se opustili.
Oprostite što sam vikao.
Nisam bio ljut na vas.
Nisam ljut na nikog od vas.
Ljut sam na sebe.
Meni je žao.
Žao mi je što sam vas doveo ovamo.
I priuštio vam sve ovo.
Niste zaslužili ništa od ovoga.
Vi ste samo djeca.
Trebate se igrati.
Zabavljati se, uživati u životu.
A ne brinuti se hoćete li…
Nisi ti kriv za ovo, Eak.
Nisi nas natjerao da dođemo ovamo.
Sami smo htjeli doći.
Ja nisam htio doći.
Ali ni mene nisi natjerao, Eak.
Možda vas nisam prisilio.
Ali doveo sam vas ovamo.
Ja sam vaš trener.
Trebao sam vas bolje zaštititi.
Da se nekome od vas nešto dogodilo…
Ne moraš nas više čuvati.
Jer si nas naučio kako da preživimo.
Kako se zoveš, mali?
Pita kako se zoveš.
Boon-Nam.
Boon-Nam znači dobra sreća.
On je Vepar koji je trebao s njima u špilju,
ali mama ga je pozvala kući.
Dobro. Ovo će zvučati čudno,
ali moraš ovako spojiti ruke.
Prekriži ruke iza leđa.
To će pomoći mojim prijateljima?
Da, hoće.
Oprezno.
Proslijedite crijevo.
Ovuda.
Oprezno.
Proslijedite ga.
Treba nam nešto da stabilizira noge.
Trebamo nešto iz špilje. Ne možemo unijeti još toga.
Da.
A ovo?
Je li gotovo?
Hej, u redu je, mali. Bio si dobar.
Gdje je mama?
-Hej, dobro si. -Gdje je?
Hoću mamu!
Dobro, duboko udahni.
Duboko udahni, Mark.
I izdahni.
I sad izdahni.
Dobro. Još jedanput.
Još jedanput.
Dobro.
Hvala ti, mladiću.
Opusti se, dobro?
Hvala, Adule.
Nije baš dobro. Trebat će mu liječenje vani.
Ali sve u svemu, nevjerojatno da ste ih održali zdravima.
Nisam ja zaslužan. Žilavi su.
Adul.
Pitaj ga ima li klokana za ljubimca.
Imate li klokana za ljubimca?
-Klokana? -Svi Australci ih imaju.
Svi Australci ih imaju!
Stvarno? Svi?
Stvarno?
Ne.
Kad ih planirate izvući?
Bojim se da još odlučuju o tome.
Znam da daju sve od sebe,
ali što prije odluče, to bolje.
Klinci su otporni, više od većine odraslih koje znam.
no stres zbog neizvjesnosti iscrpit će bilo koga.
Kad izađem odavde,
tražit ću od mame klokana.
-I ja ga želim. -Što?
Pokušavam snaći hrabrosti da izdržim sve ovo.
Ali preteško je.
Kako majka može nadživjeti svoju djecu?
Bol je prejaka.
Nepodnošljiva je.
Pokušavam naći neku utjehu, ali ne nalazim je.
Svuda je bezdan.
Znate li za prispodobi o Kisi Gotami?
PHA MEE, PROVINCIJA CHIANG RAI
Koliko je loše, Noon?
Prestani me to pitati. Pokušavam to dokučiti.
Bit će loše.
Skoro 40 milimetara, a i dalje raste.
Moramo to prijaviti.
Kvragu! Mobitel ne radi.
Šališ se?
Baš nemaš sreće sa satelitima.
Idite.
Jesam li dobro shvatio?
Crijevo ne propušta i zrak struji njime.
Test je bio uspješan.
Uspjeli ste.
Da, ali vani na suhom. Ovdje svaki put funkcionira.
Ali uvijek je počeo propuštati zrak u Dvorani jedan.
Snaga struje i istrošenost užadi…
To je samo test.
Uspijeva na suhome,
ali uvijek propušta zrak u špilji
zbog pritiska vode.
Može li se to popraviti?
Da, ali trebamo još vremena.
Trebamo napraviti još testova.
Moramo biti sigurni da kad dođe do novih poplava i kiša, a hoće,
da će sustav podnijeti pritisak.
Moramo biti sigurni zbog jačih kiša.
Što ti misliš, Chet?
Ipak si ti ronio kroz tu špilju.
Slažeš li se s njihovim zaključkom da treba još vremena i testova?
Da, trebamo još vremena.
I mislim da će funkcionirati.
U redu.
Ništa ne mogu
ako svi ne potpišete dokument.
Neće neke izvući, a druge ostaviti.
Preriskantno je.
Ili ćete svi pristati…
ili ništa od svega.
Teška je situacija.
Neki od nas nisu spremni odlučiti.
Gdje si bila dosad?
Zabrinuo sam se.
Bila sam u hramu.
Znaš li prispodobu o Kisi Gotami?
Kisi?
Redovnik nije vjerovao da je nisam čula.
Dijete joj je umrlo.
I Kisa je bila shrvana od tuge.
Neki misle da je poludjela od tuge.
Otišla je Budi, koji joj je rekao
da ode po sjemenke gorčice iz bilo koje kuće u selu
u kojoj nitko nije umro
i da će joj onda vratiti dijete iz mrtvih.
Kisa je išla od kuće do kuće.
Jednu po jednu.
Ali svi su izgubili nekog voljenog.
Bilo da je sin, otac,
ujak,
ujna,
kći.
Onda je shvatila
da nema kuće u kojoj nitko nije umro.
Zatim se odlučila vratiti Budi.
Ponizna i mudrija.
Pričala je ljudima o svom djetetu.
To joj je ublažilo bol.
Ja sam već izgubila dijete.
Ako ovo moramo učiniti kako bismo spasili živote druge djece, onda pristajem.
Sad vidim da nisam sama.
Guverneru.
Pitat će nas čim uđemo u taj šator.
Naravno da hoće.
Znam da želiš pomoći.
Takav si. Prokleti si svetac.
Ma prekini.
Obojica znamo da sam zato tu. Da ti budem vrag na ramenu.
Ako pristaneš na ovo i samo jedan dječak umre,
ili ronilac…
Bilo je teško s Agnes. Izgubili smo prijateljicu,
ali ona je bila odrasla, a ne dijete u nesvijesti.
Ako ne možeš živjeti s time, nemoj pristati.
Nitko te neće osuđivati.
Imam potpise svih roditelja.
Imate li sve potrebno?
Ostala je još jedna stvar. I nije beznačajna.
Bilo da dr. Harris pristane ili ne,
što vi mislite?
Ako ne pristane,
nema šanse da spasimo dječake. S obzirom na to kako se Boon-Nam koprcao u bazenu,
uspaničit će se i ubiti svog ronioca i sebe.
Ima pravo.
Guverneru.
Stiže oluja.
Najveća dosad.
Ništa ne može zadržati tu količinu vode.
Sutra ćemo u ovo vrijeme biti usred oluje.
Za 48 sati, pumpe će biti beskorisne.
Stiže nova oluja.
I pumpe neće izdržati.
Ako pumpe otkažu, nema ronjenja.
Sa ili bez
Harryja.
Koje su druge opcije?
Nema ih.
Ako pristanem,
ja moram odlučivati o skrbi mojih pacijenata.
-Svi mi to moraju jamčiti. -U redu.
Hoćemo.
U redu.
Pristajem.
Dobro!
Dugo ti je trebalo.
Moj je tim ostvario značajan napredak.
Što je ovo?
Cijenimo srčani napor vašeg tima.
Ali nakon razgovora s Kiattisakom,
slažem se da je spori pristup najbolji za uspješnost misije.
Oprostite, ministre, ali to više nije moguće.
Više nema vremena za pumpanje kisika u špilju.
Zašto? Što se promijenilo?
Ne pokrenemo li akciju spašavanja do jutra,
nećemo više moći do dječaka.
-Noon. -Da, gospodine.
Noon je iz Meteorološkog zavoda. Njezin šef je na liniji.
S Indijskog oceana stiže ista oluja kakva je zatočila dječake u špilji.
Veća je od prethodne i sve više jača.
Neće samo odsjeći dječake i komandose od nas.
Možda ih sve i potopi.
I nećemo znati što se dogodilo dok se voda ne povuče za nekoliko mjeseci.
Samo malo.
Zašto ste uvjereni da će biti baš tako?
Ministre, Zavod je postavio meteorološku stanicu na planini Pha Mee.
Sigurni smo.
Razumijem vašu želju za najsigurnijom opcijom.
Štoviše, otpočetka sam se nadao da će vaš plan biti odabran.
Ne želim da ti dječaci prožive isto što i Ja Sam.
Ako se to dogodi,
krivnja će me izjesti.
No okolnosti su se promijenile.
Borimo se sa silama većima od nas.
Moramo se prilagoditi ili propasti.
Što predlažete?
Stožerni naredniče, molim vas.
Imamo niz složenih problema
koje smo raščlanili na manje i premostive dijelove.
Koji ćete lijek koristiti?
Ketamin za sedaciju.
Sam ću im ga dati.
Kad ronilac i dječak prođu kroz prvi kanal u Dvoranu osam,
ondje će ih dočekati moj kolega Craig da pregleda dječaka i ocijeni disanje.
Ako sve prođe dobro, nastavljamo s idućim dječakom.
Što mislite, koliki su izgledi za uspjeh?
Ministre.
Nemoguće je jamčiti stopostotnu uspješnost.
Za potpuni uspjeh, moramo se osloboditi naše tuge i očaja.
Svi tugujemo.
Sve nas proganja smrt Ja Sama.
Ali moramo ponovno riskirati.
Sedamdeset pet posto.
Pedeset posto.
Trideset posto.
Izgubit ćemo dvije trećine
i najvjerojatnije najmanji dječaci neće preživjeti.
Ako ne učinimo ništa,
šanse da umru bit će…
Blizu sto posto.
Ja ću to prvi priznati.
Ako ništa drugo,
te obitelji zaslužuju pokopati svoje sinove.
Ne dajmo da se utope u toj špilji.
U svakom slučaju, moramo se držati ovog plana.
Ministre.
Prije šest dana,
tražio sam sve ovdje da vjeruju u te dječake.
Tražio sam da vjeruju,
iako su dječaci nestali
bez vode i hrane prije deset dana.
U tom trenutku,
mnogi su mislili da su dječaci već umrli.
Ali preživjeli su.
Preživjet će i ovaj put.
Njihovi su roditelji dali pristanak za spašavanje,
iako su upoznati sa svim rizicima.
Svi su dovoljno hrabri da nam vjeruju.
Zašto mi nismo dovoljno hrabri da vjerujemo sami sebi?
Vas dvojica.
Vi, vi i vi.
Pođite sa mnom.
Gospodine, morate nešto čuti.
Da.
Ponovite što ste rekli.
Sve.
Ovdje stožerni narednik James Nichols, Američko zrakoplovstvo.
Ovdje je moj nadređeni, bojnik Charles Hensen,
guverner Narongsak, admiral Apakorn i dr. Richard Harris.
Ovo je brifing misije.
Imamo niz složenih problema
koje smo raščlanili na manje i premostive dijelove.
Odobreno je.
Naša misija spašavanja Veprova
počinje sada.
Prijevod titlova: Nina Pisk